Keskustelu:Meryl Streep

message: Mitenkäs tuo Merylin kuva käyttäytyy noin oudosti? Artikkelin sivulla näkyisi olevan aika huonolaatuinen kuva, jota klikkaamalla pääsee Commonsista peilattuun vähän parempaan, samannimiseen kuvaan. Mikä olisi järkevin tapa saada parempi kuva näytille? –Dilaudid 29. joulukuuta 2006 kello 23.28 (UTC)
replies: text: Kah. Pikselikoon muuttaminen toi parannuksen. Ihmeellistä tämä tietotekniikka. –Dilaudid 30. joulukuuta 2006 kello 01.04 (UTC)
thread_title:  Streepin kuvan outo käyttäytyminen 

message: Ehdotan lupaavaksi. Kirjoitin artikkelin lähes kokonaan uusiksi.--Filmi50 (keskustelu) 6. kesäkuuta 2014 kello 04.33 (EEST)
replies: text: Filmografia-taulukot lajitteleviksi, pitkät, lyhyt-, televisio- ja tulevat elokuvat samaan listaan.--Nedergard (keskustelu) 6. kesäkuuta 2014 kello 13.09 (EEST)
replies: text: :Minusta olisi selkeämpää pitää pitkät, lyhyt- ja televisioelokuvat erikseen. Tulevat elokuvat voi kyllä yhdistää pitkiin.--Filmi50 (keskustelu) 6. kesäkuuta 2014 kello 13.16 (EEST)
replies: text: ::Minusta urasta saisi paremman kuvan, jos ne olisivat yhdessä. Katsotaa, mitä mieltä muut ovat. Joka tapauksessa olisi kuitenkin hyvä laittaa väliotsikot kullekin lajille. Se selkeyttäisi luetteloa vielä.--Nedergard (keskustelu) 6. kesäkuuta 2014 kello 13.38 (EEST)

text: Tuo Cazalez-suhde on nyt urassa ja yksityiselämässä sekaisin. Eikö se kannattaisi siirtää kokonaan yksityiselämään?--Nedergard (keskustelu) 6. kesäkuuta 2014 kello 13.38 (EEST)

text: Vähän rupesi tökkimään tuo vastanäyttelijöiden mainitseminen lähes jokaisen elokuvan yhteydessä. Lähes kaikissa tapauksissa se on turhaa. Yleisesti ottaen hiukan luettelomainen, mutta sitä on vähän hankala välttää, kun kirjoittaa elokuva-alan tekijöistä. Lupaava, kunhan tuo Cazales-juttu hoidetaan.--Nedergard (keskustelu) 6. kesäkuuta 2014 kello 14.08 (EEST)
replies: text: :Laitoin väliotsikot filmografiaan ja nyt suhde John Cazalen kanssa mainitaan vain yksityiselämässä.--Filmi50 (keskustelu) 6. kesäkuuta 2014 kello 15.12 (EEST)

text: Ilmeisesti käännetty enwikistä lähteiden kera, teksti ei nimittäin täysin vastaa käytettyjä viitteitä. --PtG (keskustelu) 7. kesäkuuta 2014 kello 12.49 (EEST)
replies: text: :Onko jotain tiettyjä kohtia, joihin voisin etsiä parempaa lähdettä? Vai kannatatko sellaisenaan lupaavaksi?--Filmi50 (keskustelu) 8. kesäkuuta 2014 kello 14.20 (EEST)
replies: text: ::Jos olet tosiaan kääntänyt artikkelin osia en-wikistä ja vain kopioinut sieltä viitteitä, sinun pitäisi poistaa kaikki ne kohdat ja kirjoittaa ne uusiksi todellisia lähteitä käyttäen. Se että jossain wikipediassa on tekstiä ja sen perässä viite, ei tarkoita että kaikki teksti on otettu siitä lähteestä. --Savir (keskustelu) 8. kesäkuuta 2014 kello 14.48 (EEST)
replies: text: :::Osan lähteistä kopioin en-wikistä, niihin perehtyen ja laiton sinne myös muita viitteitä. Mitkä kohdat kaipaisivat parempia lähteitä?--Filmi50 (keskustelu) 8. kesäkuuta 2014 kello 15.42 (EEST)
replies: text: :::: En lukenut koko artikkelia, mutta 1970-lukua käsitelleessä kohdassa oli jo pari pitkää kappaletta ilman lähdettä.

text: :::: 1) "Ensimmäisessä elokuvassaan Muistojeni Julia (1977) Streepillä oli pieni, mutta merkittävä rooli sen takaumakohtauksessa. Vuonna 1979 Streep näytteli Michael Ciminon ohjaamassa sotadraamaelokuvassa Kauriinmetsästäjä. Streep sai roolisuorituksestaan ensimmäisen Oscar-ehdokkuutensa parhaasta naissivuosasta.[8]" --- lähteessä kerrotaan vain Oscar-voitosta ei Muistojeni Julian merkittävästä kohtauksesta.

text: :::: 2) "Vuonna 1978 Streep näytteli pääosaa minisarjassa Polttouhrit. Hän näytteli Saksassa ja Itävallassa kuvatussa sarjassa saksalaista naista, joka on naimisissa juutalaisen taiteilijan kanssa natsi-Saksassa. Streep sai Polttouhrit-sarjan kautta julkisuutta ja hänet palkittiin roolisuorituksestaan Primetime Emmy -palkinnolla parhaasta naispääosasta minisarjassa tai televisioelokuvassa.[9]" --- Lähteessä kerrotaan Emmy-palkinnosta, mutta ei muista asioista.

text: :::: 3) "Samana vuonna Streep näytteli Robert Bentonin elokuvassa Kramer vastaan Kramer. Elokuva kertoo pariskunnasta, joka eroaa, ja sen vaikutuksesta kaikkiin heidän läheisiin mukaan lukien heidän yhteiseen nuoreen poikaan. Ennen elokuvan kuvauksia tapaamisessa tuottaja Stan Jaffen, ohjaaja Robert Bentonin ja vastanäyttelijä Dustin Hoffmanin kanssa Streepiltä kysyttiin hänen mielipidettään käsikirjoituksesta. Streep sanoi, että naishahmon rooli elokuvassa oli liian ilkeä eikä vastannut montakaan tosielämän naista, joka kohtaisi eron ja lapsen huoltajuuskiistan. Jaffe, Benton ja Hoffman olivat Streepin kanssa samaa mieltä ja käsikirjoitusta muutettiin.[11]" ---- Lähteessä ei kerrota, missä tilanteessa Streep olisi valittanut naisroolin ilkeydestä. Lisäksi lähteen mukaan Hoffman olisi ollut eri mieltä muutoksesta. Tuossa nyt pari kohtaa alkuun. --PtG (keskustelu) 8. kesäkuuta 2014 kello 15.57 (EEST)
replies: text: :::::Kiitos aloitan näistä.--Filmi50 (keskustelu) 8. kesäkuuta 2014 kello 16.03 (EEST)

text: :::::Korjasin mainitsemasi kohdat.--Filmi50 (keskustelu) 8. kesäkuuta 2014 kello 18.01 (EEST)
Korjailin artikkelia ja lisäsin lähteitä niin kannattaako kukaan näillä muutoksilla?--Filmi50 (keskustelu) 11. kesäkuuta 2014 kello 10.13 (EEST)

text: Olen toki tunnetusti vanha puusilmä, mutta tsekkasin tuon lähteen 43 siltä varalta, kerrotaanko siellä Streepin harjoitelleen kaksi kuukautta neljästä kuuteen tuntia. En löytänyt, vaikka luin lähteen viidesti. En haluaisi toisaalta mennä pilkunviilaamiseen. --Höyhens (keskustelu) 14. kesäkuuta 2014 kello 15.57 (EEST)
replies: text: :Poistin virheellisen lähteen ja lisäsin uuden, jossa harjoittelun määrä mainitaan.--Filmi50 (keskustelu) 14. kesäkuuta 2014 kello 17.57 (EEST)
Kannatan. Kattavuuden puolesta voisi päästä hyväksikin artikkeliksi. --Hartz (keskustelu) 14. kesäkuuta 2014 kello 18.13 (EEST)

text: Minunkin puolestani kelpaa vaikka HA-tasolle. En toki tarkistanut kaikkia lähteitä, mutta joitain pistokokeina. --Höyhens (keskustelu) 15. kesäkuuta 2014 kello 11.25 (EEST)
replies: text: :Lasken, että neljä kannattaa lupaavaksi. Merkitsen ja arkistoin. Kannattaisiko siis laittaa HA-äänestykseenkin? --Filmi50 (keskustelu) 15. kesäkuuta 2014 kello 13.50 (EEST)
</div>
thread_title:  Lupaava artikkeli -ehdotus 

message: Artikkelin taso paranisi aimo harppauksen kohti hyvää artikkelia, jos filmografiassa ja teatterinäytelmissä mainittaisiin ainoastaan merkittävimmät saavutukset (joita niitäkin on paljon) sekä lisättäisiin otsikko {{Pääartikkeli|[[Meryl Streepin filmografia]]}} linkiksi artikkeliin. Tämän jälkeen artikkelissa voisi keskittyä muihin asioihin, niin lukemisessa kuin muokkaamisessakin. Toivottavasti mittavan ja täydellisen teosluettelon koskemattomuutta ei puolustettaisi sanomalla, että kaikki on merkittävää. --raid5 (keskustelu) 7. maaliskuuta 2017 kello 19.34 (EET)
Muutosehdotus ei aiheuttanut voimakasta vastustusta, joten tein artikkelin Meryl Streepin filmografia ja teatteriesiintymiset, jonne siirsin koko filmografian ja teatteriesiintymiset. Jätin tähän artikkeliin näyttelijättären valikoidun filmografian. Taulukkoon voi lisätä tai siitä voi poistaa elokuvia, kuitenkin niin että siinä olisi ainoastaan merkittävimmät ja filmografia-artikkelissa koko tuotanto. Mielestäni Palkinnot ja ehdokkuudet -osio kaipaisi muutakin kuin linkin aihetta käsittelevään artikkeliin. Pääartikkelissa on paljon taulukoita, tähän taas voisi kirjoittaa niistä jotakin. --raid5 (keskustelu) 21. toukokuuta 2017 kello 16.35 (EEST) 
Muokkasin valikoitua filmografiaa siten että lueteltuina ovat merkittävät roolit, jotka on mainittu ennen 18. helmikuuta 2016 ilman muutosta sen jälkeen. Perustelin muokkaukseni yhteenvedossa ja lisäksi tässä keskustelussa. Valikoidussa filmografiassa on lisäksi minun valikointini jälkeen tehdyt lisäykset, joita ei ole perusteltu tai joista ei ole keskusteltu (). Luettelosta voi edelleen poistaa ja lisätä valikoidusti. Lisäksi tulee perustella muutos tai mahdollisesti keskustelemalla löytää konsensus, ettei olisi kyse pelkästä mielipiteestä. Hyvätasoisissa artikkeleissa on ollut aiemmin hyväksyttynä tapana välttää triviatietoa. ---raid5 22. kesäkuuta 2021 kello 15.26 (EEST)
thread_title:  Filmografia → valikoitu filmografia